Video Supermarketurile ar putea fi închise în weekend. Propunerea micilor comercianţi, pe masa Guvernului
O iniţiativă neaşteptată a micilor comercianţi care cer ca marii comercianţi, adică supermarketurile să fie închise în weekend. De ce fac asta? Pentru că au văzut că la sfârşit de săptămână vânzările le scad semnificativ. Da, oamenii aleg să îşi facă cumpărăturile în marile magazine pentru că acolo găsesc de toate într-un singur loc. De aici propunerea, care va ajunge chiar azi la Guvern.
Este discutată astăzi la Guvern propunerea controversată care vizează închiderea supermarketurilor în weekend. Este o propunere care a fost făcută de către micii comercianţi, care se plâng că în weekend vânzările le scad chiar şi cu 30%-40%.
Supermarketurile ar putea fi închise în weekend
Acesta este motivul pentru care au venit cu această propunere şi cer ca marile magazine, acelea care au o suprafaţă mai mare de 1000 de metri pătraţi să fie închise sâmbăta şi duminica, la fel cum se întâmplă în alte state.
Rămâne de văzut care va fi răspunsul Guvernului în ceea ce priveşte această propunere. La ora 13 sunt aceste discuţii pe această temă şi de asemenea Executivul poate veni cu un plan de măsuri prin care să-i sprijine pe micii comercianţi.